SSC อัดงบกว่า 50 ลบ. ดัน”น้ำดื่มคริสตัล”เจาะลูกค้า 5 ล้านคนใน 1 เดือน
SSC อัดงบกว่า 50 ลบ. ดัน"น้ำดื่มคริสตัล"เจาะลูกค้า 5 ล้านคนใน 1 เดือน
25 ม.ค. 2559

นายวิเวก ชาห์บรา กรรมการผู้จัดการ บริษัท เสริมสุข จำกัด (มหาชน) หรือ SSC เปิดเผยว่า บริษัทได้ตั้งเป้าน้ำดื่มคริสตัล ขึ้นแท่นน้ำดื่มคุณภาพเยี่ยมขวัญใจมหาชน เปิดตัวแคมเปญการตลาด “น้ำดื่มไม่ได้เหมือนกันหมด” และแนะนำ “ณภัทร (นาย) เสียงสมบุญ” แบรนด์แอมบาสเดอร์คนแรกของคริสตัล เพื่อรณรงค์คนรุ่นใหม่ใส่ใจเลือกน้ำดื่มคุณภาพเพื่อเติมความสดชื่นให้ตัวเอง ตอกย้ำจุดเด่นของคริสตัลที่เป็นน้ำดื่มรายแรกที่ได้รับมาตรฐาน NSF จากสหรัฐอเมริกา และรางวัล อ.ย. ควอลิตี้ อวอร์ด 3 ปีซ้อน
ทั้งนี้ บริษัทใช้งบประมาณกว่า 50 ล้านบาท เพื่อสื่อสารแบบครบวงจรผ่านภาพยนตร์โฆษณาชุด “Speech” และแคมเปญดิจิตอลเพื่อสร้างกระแสรักสุขภาพในสังคมออนไลน์และคนรุ่นใหม่ โดยตั้งเป้าเจาะกลุ่มเป้าหมายกว่า 5 ล้านคนภายใน 1 เดือน